ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Ιανουαρίου 2025
ΤΕΥΧΟΣ  ΤΡΙΤΟ
Αρ. Φύλλου 140
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ
Αριθμ. ΔΦ 10.1/415
Προκήρυξη μίας (1) θέσης μέλους Δ.Ε.Π. του Τμήματος Νοσηλευτικής της Σχολής Επιστημών Υγεί-
ας του Διεθνούς Πανεπιστημίου της Ελλάδος, στη
βαθμίδα του Καθηγητή Α΄βαθμίδας με γνωστικό
αντικείμενο «Κλινική Νοσηλευτική και Φροντίδα
Ενηλίκων Ασθενών με Νευρολογικά Νοσήματα».
Ο Πρύτανης του Διεθνούς Πανεπιστημίου της Ελλάδος, κατόπιν εισήγησης της Συνέλευσης του Τμήματος
Νοσηλευτικής στην υπ’ αρ. 21η/23.10.2024 (θέμα 4ο)
συνεδρίασή της και λαμβάνοντας υπόψη την υπό στοιχεία ΝΦ 10.1/1304/19.9.2024 αίτηση εξέλιξης μέλους
Δ.Ε.Π. βαθμίδας Αναπληρωτή Καθηγητή και σύμφωνα με:
Α) Τις διατάξεις:
1) Του ν. 4610/2019 «Συνέργειες Πανεπιστημίων και
ΤΕΙ, πρόσβαση στην Τριτοβάθμια Εκπαίδευση, Πειραματικά Σχολεία, Γενικά Αρχεία του Κράτους και λοιπές
διατάξεις» (Α΄ 70),
2) των άρθρων 1, 2 και 4 του ν. 2517/1997 «Εκλογή
Διδακτικού Προσωπικού των Ανώτατων Εκπαιδευτικών
Ιδρυμάτων και άλλες διατάξεις» (Α΄ 160), με την επιφύλαξη των μεταβατικών διατάξεων του ν. 4009/2011,
3) του άρθρου 19 του ν. 4009/2011 (Α΄ 195), όπως αντικαταστάθηκε με το άρθρο 70 του ν. 4386/2016 «Ρυθμί-
σεις για την έρευνα και άλλες διατάξεις» (Α΄ 83) και με
το άρθρο τέταρτο του ν. 4405/2016 «Ρυθμίσεις θεμάτων
προκηρύξεων και εκλογής Καθηγητών των Α.Ε.Ι» (Α΄ 129),
4) της παρ. 2 του άρθρου 16 του ν. 4009/2011 (Α΄ 195),
όπως τροποποιήθηκε με το άρθρο 61 του ν. 4115/2016
(Α΄  159) και αντικαταστάθηκε με το άρθρο 30 του
ν. 4452/2017 (Α΄ 17), το οποίο τροποποιήθηκε με την
παρ. 8 του άρθρου 76 του ν. 4485/2017 (Α΄ 114),
5) των άρθρων 25, 463 και 485 του ν.  4957/2022
(Α΄ 141),
6) των παρ. 1,9,10 και 13 του άρθρου τέταρτου του
ν. 4405/2016 (Α΄ 129),
7) της περ. Α΄ της παρ. 2 του άρθρου 6 του ν. 2083/1992
(Α΄ 159), όπως είχε αντικατασταθεί με την παρ. 4 του
άρθρου 4 του ν. 2517/1997 και αντικαταστάθηκε με την
παρ. 1 του άρθρου 23 του ν. 3549/2007 (Α΄ 69),
8) της περ. ζ΄ της παρ. 15 του άρθρου 15 και του άρθρου 84 του ν. 4485/2017 (Α΄ 114),
9) του άρθρου 9 του ν. 4521/2018 (Α΄ 38),
10) της παρ. 3 του άρθρου 32 του ν. 4589/2019 (Α΄ 13),
11) του π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α΄ 132),
12) του ν. 2431/1996 «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση»
(Α΄ 175).
Β)
13) Την υπό στοιχεία Φ.122.1/88/119483/Ζ2/20.7.2016
εγκύκλιο της Αναπληρώτριας Υπουργού του ΥΠΠΕΘ με
θέμα «Οδηγίες εφαρμογής του ν. 4369/2016 (Α΄ 27), του
ν. 4386/2016 (Α΄ 83) και του ν. 4405/2016» (Α΄ 129).
14) Την υπό στοιχεία Φ.122.1/86/83263/Ζ2/30.6.2020
(Β΄ 2657) απόφαση του Υφυπουργού Παιδείας και Θρησκευμάτων η οποία τροποποίησε την υπό στοιχεία
Φ.122.1/6/14241/Ζ2/27.1.2017 υπουργική απόφαση
«α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης
καθηγητών και υπηρετούντων λεκτόρων, ανανέωσης και
μονιμοποίησης των επί θητεία επίκουρων καθηγητών,
ελέγχου νομιμότητας των διαδικασιών αυτών και άλλων
θεμάτων σχετικά με την εφαρμογή των διατάξεων του
άρθρου 19 του ν. 4009/2011 (Α΄ 195), όπως ισχύει, και του
άρθρου 4 του ν. 4405/2016 (Α΄ 129) και β) Ανάπτυξη και
λειτουργία ηλεκτρονικού συστήματος ολοκληρωμένης
διαχείρισης διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονι-
μοποίησης των επί θητεία επίκουρων καθηγητών, καθώς
και κατάρτισης και τήρησης μητρώων εσωτερικών και
εξωτερικών μελών» (Β΄ 225).
15) Την υπό στοιχεία ΝΦ 10.1/1304/19.9.2024 αίτηση
εξέλιξης μέλους Δ.Ε.Π. βαθμίδας Αναπληρωτή Καθηγητή του Τμήματος Νοσηλευτικής της Σχολής Επιστημών
Υγείας, στη βαθμίδα του Καθηγητή Α΄ βαθμίδας.
16) Την υπό στοιχεία ΔΦ 30/10396/25.5.2023 (Υ.Ο.Δ.Δ.
510) διαπιστωτική πράξη του Προέδρου της Διοικούσας
Επιτροπής του Διεθνούς Πανεπιστημίου της Ελλάδος
(ΔΙ.ΠΑ.Ε.), σχετική με την εκλογή του Πρύτανη του Διεθνούς Πανεπιστημίου της Ελλάδος.
17) Την παρ. 4 του άρθρου 65 του Εσωτερικού Κανονισμού λειτουργίας του Διεθνούς Πανεπιστημίου της
Ελλάδος (Β΄ 4889/2020).
21.01.2025 12:20:39
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 140/21.01.2025
17) Την υπό στοιχεία ΔΦ10.1/18819/10.12.2024
(Γ΄ 4142) ανάκληση της υπό στοιχεία ΔΦ 10.1/17659/
20.11.2024 (Γ΄ 3873) προκήρυξης, αποφάσισε:
Την προκήρυξη (ανοικτή προκήρυξη) μίας (1) θέσης
μέλους Διδακτικού Ερευνητικού Προσωπικού (Δ.Ε.Π.),
στη βαθμίδα του Καθηγητή Α΄ βαθμίδας ως εξής:
ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ
ΣΧΟΛΗ: ΕΠΙΣΤΗΜΩΝ ΥΓΕΙΑΣ
ΤΜΗΜΑ: ΝΟΣΗΛΕΥΤΙΚΗΣ
- Μία (1) θέση βαθμίδας Καθηγητή Α’ βαθμίδας με γνωστικό αντικείμενο «Κλινική Νοσηλευτική και Φροντίδα
Ενηλίκων Ασθενών με Νευρολογικά Νοσήματα».
Περιγραφή Γνωστικού Αντικειμένου:
Το γνωστικό αντικείμενο «Κλινική νοσηλευτική και
φροντίδα ενηλίκων ασθενών με νευρολογικά Νοσήματα» πραγματεύεται την εφαρμογή της κλινικής Νοσηλευ-
τικής Επιστήμης στο πεδίο της νευρολογικής φροντίδας
ενηλίκων ασθενών, δηλαδή σε νοσηλευτικές παρεμβάσεις και δεξιότητες που εφαρμόζονται στο πλαίσιο της
ολιστικής νοσηλευτικής φροντίδας της κλινικής και ειδικότερα νευρολογικής φροντίδας σε όλο το φάσμα των
υπηρεσιών φροντίδας σε πρωτοβάθμιο, δευτεροβάθμιο
και τριτοβάθμιο επίπεδο φροντίδας υγείας.
Το γνωστικό αντικείμενο «Κλινική Νοσηλευτική και
Φροντίδα Ενηλίκων Ασθενών με Νευρολογικά Νοσήματα» πραγματεύεται την εφαρμογή της κλινικής Νοσηλευ-
τικής Επιστήμης στο πεδίο της νευρολογικής φροντίδας
ενηλίκων ασθενών, δηλαδή σε νοσηλευτικές παρεμβάσεις και δεξιότητες που εφαρμόζονται στο πλαίσιο της
ολιστικής νοσηλευτικής φροντίδας της κλινικής και ειδικότερα νευρολογικής φροντίδας σε όλο το φάσμα των
υπηρεσιών φροντίδας σε πρωτοβάθμιο, δευτεροβάθμιο
και τριτοβάθμιο επίπεδο φροντίδας υγείας. Στο πλαίσιο
αυτό το γνωστικό αντικείμενο «Κλινική Νοσηλευτική και
Φροντίδα Ενηλίκων Ασθενών με Νευρολογικά Νοσήματα» πραγματεύεται τα εξής:
1. Τη νοσηλευτική αξιολόγηση των αναγκών υγείας
(σωματικών, ψυχικών, κοινωνικών και πνευματικών) των
ασθενών και την παροχή φροντίδας υγείας σε νοσηλευόμενους ειδικότερα με νευρολογικά νοσήματα, σύμφωνα
με τις αρχές της Νοσηλευτικής Επιστήμης και τον κώδικα
της Νοσηλευτικής Δεοντολογίας με σκοπό την κάλυψη
των αναγκών αυτών.
2. Τη διεξαγωγή έρευνας σε θέματα Κλινικής Νοσηλευτικής Φροντίδας με τη χρήση ποσοτικών ερευνητικών
μεθόδων και τη διατύπωση ερευνητικών ερωτημάτων
σημαντικών για την κλινική νοσηλευτική πρακτική.
3. Τη διασφάλιση συνθηκών και δεικτών ασφάλειας και
ποιότητας της νοσηλευτικής φροντίδας νευρολογικών
ασθενών.
4. Την εφαρμογή τεκμηριωμένης κλινικής πρακτικής.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος ΑΠΕΛΛΑ (http://apella.minedu.gov.gr) μέσα
σε αποκλειστική προθεσμία τριάντα (30) ημερών από
την ημερομηνία του εγγράφου της ανακοίνωσης της
δημοσίευσης της προκήρυξης αυτής στον διαδικτυακό
τόπο του Ιδρύματος και του οικείου Τμήματος, μαζί με
όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
Η ως άνω αίτηση υποψηφιότητας και τα απαιτούμενα
δικαιολογητικά υποβάλλονται αποκλειστικά και μόνο
ηλεκτρονικά στο πληροφοριακό σύστημα ΑΠΕΛΛΑ. Η μη
υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο
απαραδέκτου της αίτησης.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
• Πιστοποίηση Υγείας για διορισμό, με προσκόμιση
σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που
θα προβεί στην έκδοση της τελικής πράξης διορισμού.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
• Το αντίγραφο ποινικού μητρώου δικαστικής χρήσης και το πιστοποιητικό στρατολογικής κατάστασης
τύπου  Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
• Με Υπεύθυνη Δήλωση του ν. 1599/1986, οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής πράξης διορισμού
τους. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
• Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών ελληνικού A.E.I., ή απολυτήριο ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1΄ επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 15 Ιανουαρίου 2025
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ

[Source: 20250300140.pdf | Tokens: 8880]